**Nacionalno sufinanciranje LIFE projekata temeljem objavljenog javnog poziva od 30. svibnja 2018. iz sredstava Fonda za zaštitu okoliša i energetsku učinkovitost**

Ministarstvo zaštite okoliša i energetike i Fond za zaštitu okoliša i energetsku učinkovitost dana 30. svibnja 2018. objavili su javni poziv za dostavu zahtjeva za sufinanciranje „tradicionalnih“ projekata iz Programa LIFE 2014. – 2020. za LIFE natječaj 2018. godine.

Predmet navedenog javnog poziva bio je dostava zahtjeva za nacionalno sufinanciranje projektnih prijedloga koji će se prijaviti na natječaj Europske komisije za Program LIFE 2014. – 2020. – „tradicionalni projekti“. Zahtjevi su dostavljeni za projekte koji se prijavljuju na potprogram „Okoliš“ u prvoj fazi te projekte koji se prijavljuju na potprogram „Klimatske aktivnosti“.

Sukladno javnom pozivu od 30. svibnja 2018., projekti koji su se prijavili na potprogram „Okoliš“ i koji su od strane Europske komisije, odnosno EASME, pozvani na prijavu cjelovitog projekta, pozivaju se da dostave prema Ministarstvu i Fondu cjelovito razrađen projektni prijedlog sa zatraženim iznosom sufinanciranja od strane Fonda sukladno točki 3.2 i točki 4.2. navedenog javnog poziva, a koji ne smije biti uvećan za više od 10 % u odnosu na iznos koji je zatražen u prvoj fazi prijave.

Obvezna dokumentacija za podnošenje zahtjeva:

         Sažetak projekta

         Projektna prijava u isprintanim obrascima eProposala koju nije potrebno prevoditi na hrvatski/engleski jezik i to:

  Administrativni obrasci (A forms)

  Na obrascu A6 vidljiv točan maksimalni iznos koji se traži od Fonda uz naznaku da se radi o sufinanciranju aktivnosti koje će provoditi točno određeni korisnik/korisnici – sukladno iz točke 3.2 javnog poziva

         Pregled projekata (B forms)

         Detaljni tehnički opis projektnih aktivnosti (C forms)

         Financijski obrasci (F forms)

         Iznos sufinanciranja koji će se tražiti od Fonda – na hrvatskom jeziku (exl. – Obrazac 1)

**Rok za dostavu zahtjeva: 14. siječnja 2019.**

Podnositelji zahtjeva svoje zahtjeve dostavljaju:

         u zatvorenoj omotnici s:

‐          adresom podnositelja zahtjeva i

‐          naznakom: ZAHTJEV za financijsku podršku projektnom prijedlogu za prijavu na natječaj za LIFE program 2018.

         preporučenom poštom ili osobno putem urudžbenog zapisnika,

         na adresu: Ministarstvo zaštite okoliša i energetike, Radnička cesta 80, 10 000 Zagreb

         te elektroničkom poštom na adresu: [life@mzoe.hr](mailto:life@mzoe.hr)

Javni poziv za dostavu zahtjeva za sufinanciranje „tradicionalnih“ projekata iz Programa LIFE 2014. – 2020. za LIFE natječaj 2018. godine od 30. svibnja 2018. moguće je pronaći na [mrežnoj poveznici](https://lifeprogramhrvatska.hr/wp-content/uploads/2018/05/JAVNI-POZIV_FZOEU_2018.pdf).

Financijske obrasce moguće je pronaći na [**poveznici**](https://lifeprogramhrvatska.hr/hr/javni-poziv-za-nacionalno-sufinanciranje-projekata-koji-se-prijavljuju-na-program-life/)**.**